钦定古今图书集成/明伦汇编/氏族典/第139卷 > 《郑樵通志》 > 闻宗时
## 钦定古今图书集成/明伦汇编/氏族典/第139卷 > 《郑樵通志》 > 闻宗时

按《万姓统谱》：“宗时，鄞人。教授闻理子。宗时，性至孝，幼
丧母，奉继母诚顺笃至。嘉靖丙辰，倭贼突至，举家窜
避。宗时扶父出，而遇贼胁取金钱不得，拔刀欲杀父。
宗时以身翼蔽，泣求自代，遂饮刃而死，尸诸田闾，父
遂得释。时家奴李三抱宗时幼子，不忍舍去，亦被贼
刀截左耳，并刲其面，屡死屡甦，人共伤之。”